

**KAZLŲ RŪDOS SAVIVALDYBĖS ADMINISTRACIJOS
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**dėl KAZLŲ RŪDOS savivaldybės tarybos 2022 m. GEGUŽĖS 30 d. sprendimo Nr. TS-127 „DĖL KAZLŲ RŪDOS SAVIVALDYBĖS ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR JOS NUOSTATŲ PATVIRTINIMO“ pakeitimo**

2024-11-15

Kazlų Rūda

1. **Tarybos sprendimo projekto tikslai ir uždaviniai: Projekto tikslas – pakeisti Kazlų Rūdos savivaldybės želdynų ir želdinių apsaugos, priežiūros ir tvarkymo komisijos**, sudarytos Kazlų Rūdos savivaldybės tarybos 2022 m. gegužės 30 d. sprendimu Nr. TS-127 „Dėl Kazlų Rūdos savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ **(toliau – ir Komisija), sudėtį, kadangi du komisijos nariai, skirti iš Kazlų Rūdos savivaldybės administracijos, šioje įstaigoje jau nedirba. Taip pat tikslinamos kai kurių Komisijos narių pareigos bei į komisijos sudėtį įtraukiami papildomi asmenys.**
2. **Dabartinis ir siūlomas Tarybos sprendimo projekte aptariamų klausimų reguliavimas: Lietuvos Respublikos vietos savivaldos įstatymo 6 straipsnio 26 punktas reglamentuoja, kad s**avarankiškoji savivaldybių funkcija yra **kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymas ir apsauga, savivaldybės želdynų ir želdinių teritorijose esančių želdynų ir želdinių apsauga, priežiūra ir tvarkymas, būklės stebėsena, želdynų kūrimo ir želdinių veisimo organizavimas ir (ar) vykdymas, želdinių ir želdynų, neatsižvelgiant į žemės, kurioje jie yra, nuosavybės formą, inventorizavimas ir apskaita, atskirųjų želdynų žemės sklypų formavimo, šių sklypų kadastro duomenų nustatymo ir jų įrašymo į Nekilnojamojo turto kadastrą organizavimas. Minėto įstatymo 15 straipsnio 2 dalies 4 punktas nustato, kad išimtinė savivaldybės tarybos kompetencija yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas. Aptariamo įstatymo 22 straipsnio 3 dalis nustato, kad s**avivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, darbuotojai, dirbantys pagal darbo sutartis, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti savivaldybės gyventojai. **Lietuvos Respublikos želdynų įstatymo 5 straipsnio 1 dalies 5 punktas nustato, kad savivaldybių atstovaujamosios institucijos tvirtina želdynų ir želdinių apsaugos, priežiūros ir tvarkymo komisijos sudėtį ir šios komisijos nuostatus.** Kazlų Rūdos savivaldybės želdynų ir želdinių apsaugos, priežiūros ir tvarkymo komisijos nuostatų, patvirtintų Kazlų Rūdos savivaldybės tarybos 2022 m. gegužės 30 d. sprendimo Nr. TS-127 „Dėl Kazlų Rūdos savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“, 3 punktas nustato, kad Komisija sudaroma ir jos nuostatai tvirtinami Kazlų Rūdos savivaldybės tarybos sprendimu.
3. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Priėmus sprendimą,bus patikslinta ir papildyta Komisijos sudėtis, todėl Komisija galės ir toliau sklandžiai vykdyti jai nustatytas funkcijas.
4. **Tarybos sprendimo projekto vertinimas, kai rengiamas norminio teisės akto projektas:** Projektas nevertintinas antikorupciniu požiūriu.
5. **Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.
6. **Priėmus Tarybos sprendimą keičiami ar pripažįstami netekusiais galios teisės aktai**: Nėra.
7. **Tarybos sprendimui įgyvendinti reikalingi priimti teisės aktai**: Nėra.
8. **Tarybos sprendimui įgyvendinti reikalingos lėšos ir šaltiniai:** Projekto įgyvendinimui biudžeto lėšų nereikės.
9. **Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.
10. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Komisijos nariai.
11. **Tarybos sprendimas įsigalioja:** Sprendimo priėmimo (pasirašymo) dieną.
12. **Tarybos sprendimo projekto dėstomosios dalies lyginamasis variantas:**

|  |  |
| --- | --- |
| **Keičiamo Tarybos sprendimo 1 punkto****sena redakcija** | **Keičiamo Tarybos sprendimo 1 punkto****nauja redakcija** |
| 1. Sudaryti Kazlų Rūdos savivaldybės želdynų ir želdinių apsaugos, priežiūros ir tvarkymo komisiją (toliau – Komisija): Komisijos pirmininkas – Anatolijus Lesnickas, Kazlų Rūdos savivaldybės administracijos direktoriaus pavaduotojas; Komisijos pirmininko pavaduotojas – Rimantas Dobrovolskis, Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio vyriausiasis specialistas-savivaldybės vyriausiasis architektas; Nariai: Antanas Rutkauskas, Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio vyriausiasis specialistas-ekologas (Komisijos sekretorius); Juozas Vitukynas, Kazlų Rūdos savivaldybės gyventojas; Akvilė Krunglevičienė, Kazlų Rūdos savivaldybės gyventoja.Seniūnijos, kurios teritorijoje tvarkomi želdynai, seniūnas. | 1. Sudaryti Kazlų Rūdos savivaldybės želdynų ir želdinių apsaugos, priežiūros ir tvarkymo komisiją (toliau – Komisija):Komisijos pirmininkas – Antanas Rutkauskas, Kazlų Rūdos savivaldybės administracijos Turto valdymo ir ūkio skyriaus vyriausiasis specialistas-ekologas.Komisijos pirmininko pavaduotojas – Justinas Kazla, Kazlų Rūdos savivaldybės vicemeras.Komisijos nariai:Arūnas Arlauskas, Kazlų Rūdos savivaldybės administracijos Turto valdymo ir ūkio skyriaus vyriausiasis specialistas (Komisijos sekretorius);Akvilė Krunglevičienė, Kazlų Rūdos savivaldybės gyventoja;Juozas Vitukynas, Kazlų Rūdos savivaldybės gyventojas;Kazlų Rūdos savivaldybės seniūnijos, kurios teritorijoje svarstomi želdynų ir želdinių pertvarkymo klausimai, seniūnas, jo nesant – seniūno įgaliotas asmuo. |

1. **Su Tarybos sprendimo projekto rengimu susiję dokumentai:** Kazlų Rūdos savivaldybės mero 2024 m. lapkričio 15 d. potvarkis Nr. MV-245 „Dėl delegavimo į Kazlų Rūdos savivaldybės želdynų ir želdinių apsaugos, priežiūros ir tvarkymo komisiją“, Kazlų Rūdos savivaldybės administracijos direktoriaus 2024 m. lapkričio 14 d. įsakymas Nr. AT-441 „Dėl Kazlų Rūdos savivaldybės administracijos atstovų delegavimo į Kazlų Rūdos savivaldybės želdynų ir želdinių apsaugos, priežiūros ir tvarkymo komisiją“.

|  |  |  |
| --- | --- | --- |
| Skyriaus vyriausiasis specialistas-ekologas |  | Antanas Rutkauskas  |